cyanic-selkie/wikianc huggingface dataset:
გუარაპუავა
რესურსები ინტერნეტში
კატეგორია:პარანის შტატის მუნიციპალიტეტები
კოლუმბიის ისტორია
მინი|ადგილობრივი ტომის ბელადების გარდაცვალების შემდგომი მოსართავი, ღმერთების გამოსახულებებით მინი|კოლუმბიური მუმია, [[კოლუმბიის ეროვნული მუზეუმი, ბოგოტა.]] კოლუმბიის ისტორია შეიძლება დაიყოს რამდენიმე ძირითად ეტაპად:
კოლუმბამდელი ეპოქა
ქრისტეშობამდე დაახლოებით 10 000 წელს მონადირე-შემგროვებელი ტომები დასახლდნენ დღევანდელი ბოგოტას მახლობელ ტერიტორიაზე, მათ ჰქონდათ სავაჭრო ურთიერთობები ერთმანეთთან და მდინარე მაგდალენას ხეობაში მცხოვრებ სხვა ტომებთან. ქრისტეშობამდე პირველ ათასწლეულში ინდიელებმა შექმნეს პოლიტიკური სისტემა - კასიკაზგო, რომელიც იყო ვერტიკალური მმართველობის ისკემა კასიკას (ბელადი) მეთაურობით. კოლუმბიის ტერიტორიაზე ორი ყველაზე განვითარებული კულტურა იყო ტაირონა კოლუბბიის კარიბის რეგიონში და ჩიბჩა-მუისკების ბოგოტას მთიან რეგიონში, ორივე ხალხები ეკუთვნოდნენ ჩიბჩანური ენების ოჯახს.
კოლონიური პერიოდი
კოლუმბიის ტერიტორიაზე პირველი ევროპელები 1499 წელს ალონსო დე ოხედას მეთაურობით კაბო-დე-ლა-ველაში ჩავიდნენ. კოლუმბიის ჩრდილოეთ სანაპიროებზე პირველი ესპანური დასახლებები გამოჩნდა XVI საუკუნის დასაწყისში, ხოლო პირველი მუდმივი დასახლება კარტახენა ესპანელმა კომანდერმა პედრო დე ხერედიამ 1533 წლის 1 ივნისს ინდიელების სოფლის ადგილას დააარსა.
Patria Boba
ასე უწოებენ 1796-წლიდან 1806-წლამდე პერიოდს კოლუმბიის ისტორიაში, რომელიც გამოირჩეოდა ხშირი კონფლიქტებით მთავრობასა და ადგილობრივ ხელისუფლებებს შორის. ბრძოლა ძირითადად მიდიოდა ფედერალისტებსა და ცენტრისტებს შორის. Patria Boba - შეიძლება ითარგმნოს როგორც 'სულელური მამული'. დასახელება წარმოიშვა იქიდან, რომ თითოეული პროვინციას და ხშირად ცალკეულ ქალაქებსაც მართავდა ხუნტა, რომლებიც თავს ერთმანეთისგან ამოუკიდებებლად აცხადებდნენ. 1810 წელს ესპანეთში ნაპოლეონის ჯარების შეჭრის შესახებ ინფორმაციამ გამოიწვია კოლუბიასა, ვენესუელასა და პარაგვაიში ესპანეთისგან დამოუკიდებელი ახალი გრანადის გაერთიანებული პროვინციების შექმნა, თუმცა 1816 წელს სამხრეთ ამერიკაში ჩამოვიდა დიდი ესპანური ექსპედიცია პაბლო მარილოს ხელმძღვანელობით და ტერიტორია ისევ მოექცა ესპანეთის გავლენიშ ქვეშ.
კოლუმბია
მინი|[[ბოიაკის ხიდი, ბოიკის ბრძოლის გადამწყვეტი ადგილი]] 1810-იან წლებში მეზობელ ვენესუელაში ბოლივარმა და ფრანსისკო დე პაულა სანტანდერიმ წამოიწყეს ესპანეთისგან დამოუკიდებლობისათვის ბრძოლა. ვენესუელიდან ბოლივარი გადმოვიდა დიდი გრენადის ტერიტორიაზე და 1819 წლის 7 აგვისტოს ბოიაკის ბრძოლაში მოპოვებული გადამწყვეტი გამარჯვეის შემდეგ მთელი მისი ტერიტორია დაიკავა. ამ წელს ანგოსტურას კონგრესმა გამოაცხადა დიდი გრენადის ერსპუბლიკის შექმნა, რომელიც მოიცავდა ყოფილი გრენადის ვიცე სამეფოს ტერიტორიას. ბოლივარი აირჩიეს დიდი გრანადის პირველ პრეზიდენტად, ხოლო სანტანდერი ვიცე პრეზიდენტად.
რესპუბლიკა
1863 წელს ქვეყნის ოფიციალური დასახელება გახდა კოლუმბიის გაერთიანებული შტატები, ხოლო 1886 წელს მან მიიღო მისი დღევანდელი სახელი კოლუმბიის რეპუბლიკა.
ბოლივარისა და სანტანდერის მომხრეთა დაპირისპირებიდან წარმოიშვა ორი პარტია: კონსერვატიული და ლიბერალური, რომლებიც დღემდე წამყვან პოლიტიკურ ძალას წარმოადგენენ. ბოლივარის მომხრე კონსერვატები იყვნენ გამოკვეთილად ცენტრისტები და ასევე მათ მხარს უჭერდა რომის კათოლიკური ეკლესია, ხოლო სანტანდერის მომხრე ლიბერალები მოითხოვენ ხელისუფლების დეცენტრალიზაციას და განათლების სფეროს ეკლესიის გავლენიდან გამოყვანას.
XIX-XX საუკუნეებში ორივე პარტიას დაახლოებით თანაბრი რაოდენობით ჰყავდათ პრეზიდენტები. კოლუმბიის ისტორიაში ხელისუფლების ძალით ხელში ჩაგდება მოხდა სამჯერ: 1830 წელს, დიდი კოლუმბიის დაშლის შემდეგ; 1854 წელს გენერალ ხოსე მარია მელოს მიერ და 1953-1957 წლებში გუსტავო როხას პინილას მიერ.
კოლუმბიის ისტორიაში იყო ასევე სამოქალაქო დაპირისპირების პერიოდები: ათას დღიანი ომი 1899–1902 წლებში რომელსაც დაახლოებით 100 000 ადამიანის სიცოცხლე შეეწირა და ლა ვიოლენსია 1940-იან და 1950-იან წლებში, რომელსაც 300 000 ადამიანის სიცოცხლე ემსხვერპლა.
დღევანდელობა
2004 წლის შემდეგ კოლუმბიაშI შეიმჩნევა გარკვეული გაუმჯობესება როგორც მოსახლეობის უსაფრთხოების, ასევე ზოგადი ეკონომიკური მდგომარეობის გაუმჯობესების კუთხით.
დამკვირვებლების განსაკუთრებულ კრიტიკას იწვევს, ქვეყნის შიგნით მოქმედი პატრიზანული დაჯგუფებები და ადამიანთა უფლებების დაცვის დაბალი დონე.
მოქმედი სამხედრო ძალები იყენებენ გადამეტებულ ძალას ამბოხებულა და მთავრობასთან დაპირისპირებულთა წინააღმდეგ. რაც კიდევ უფრო ამწვავებს ურთიერთობას ცენტრალურ ხელისუფლებასა და რეგიონებთან.
ლიტერატურა
she died in 2012
კალიუმის ბიქრომატი
კალიუმის ბიქრომატი — არაორგანული ნივთიერება, ქიმიური ფორმულით K2Cr2O7. როგორც ყველა ექვსვალენტიანი ქრომის ნაერთი, კალიუმის ბიქრომატიც ძლიერ მავნებელია ჯანმრთელობისთვის. არის ძალიან ნათელი წითელი-ნარინჯისფერი ფერის კრისტალური მყარი ნივთიერება. ძირითადად გამოიყენება ლაბორატორიებში.
სქოლიო
კატეგორია:კალიუმის ნაერთები
სტივ მაკმანამანი
სტივ მაკმანამანი (Steve McManaman; დ. 11 თებერვალი, 1972, ლივერპული) — ინგლისელი ფეხბურთელი. კარიერა დაიწყო საფეხბურთო კლუბ „ლივერპულში“. მონაწილეობა მიიღო მსოფლიოსა (1998) და ევროპის (1996, 2000) ჩემპიონატებზე.
ხაფანგი (რომანი)
ხაფანგი (L'Assommoir) — ემილ ზოლას რომანი, რომელიც დაიწერა 1877 წელს, პარიზში. იმდროინდელი საზოგადოებიდან, ავტორის მიმართულებით ძლიერი ზეწოლა წამოვიდა, რადგან ზოლამ ზუსტად ასახა მაშინდელი მაღალი წრის ხასიათი.
როდესაც ავტორს მოცემული რომანისათვის საჯაროდ ლანძღავდნენ, ზოლა ყოველთვის მშვიდად იყო და ამ სიტყვებს პასუხობდა — „მე თავს არ ვიცავ, მე ჩემივე შედევრი დამიცავს“.
რომანის სიუჟეტის მოგვითხრობს ახალგაზრდა, მრეცხავი ქალის, ჟერვეზას ისტორიას, რომელიც იტანჯება ქმრის, ლანტიეს უზნეობით. ის გადაწყვეტს განქორწინებას და ქორწინდება მეორედ, ამჯერად მესახურავე კუპოზე. ჟერვეზას გული სავსეა სიყვარულითა და თავმდაბლობით, მაგრამ ის ცივი ღრუბელი, რომელიც მის თავზე საზოგადოების მაღალი ფენიდან ჩნდება, ხასიათს უცვლის მას. მის ცხოვრებაში იწყება ახალი ეპოქა: მას უწევს ბრძოლა ფსიქოლოგიური ზეწოლის, ჩაგვრისა და სიძულვილის წინააღმდეგ.
ბიბილოიანი იხვი
ბიბილოიანი იხვი (Sarkidiornis melanotos) — ფრინველი იხვისებრთა ოჯახისა. გავრცელებულია სამხრეთ და სამხრეთ-აღმოსავლეთ აზიის, ასევე  აფრიკის ტროპიკებში.
აღწერა
მისი სხეულის სიგრძეა 56—76 სმ, წონა 1230—2610 გ. მამრებს ახასიათებთ ბიბილოს მსგავსი წამონაზარდი ნისკარტზე.
ლიტერატურა
კატეგორია:ბიბილოიანი იხვები
კიმ ნამ ჯუნი
კიმ ნამ ჯუნი (김남준; დ.12 სექტემბერი, 1994, ილსანი, სამხრეთი კორეა. ცნობილი, როგორც RM) — სამხრეთკორეელი რეპერი, სიმღერების ავტორი და მუსიკალური პროდიუსერი. ბოიბენდ BTS-ის ლიდერი და მთავარი რეპერი. 2015 წელს გამოუშვა პირველი მიქსფირი RM. RM იშიფრება, როგორც BTS-ის დისკოგრაფიის მრავალი სიმღერის ავტორი და მუსიკალური პროდიუსერი. მის მიერ შექმნილია სამოცამდე კომპოზიცია. 2017 წლის ნოემბერში ნამ-ჯუნმა ოფიციალურად გამოაცხადა, რომ მისი სასცენო სახელი იქნებოდა RM.
კარიერა
2010 წელს ნამ-ჯუნი შერჩეულ იქნა BTS-ის პირველ წევრად. რამდენიმე წლის განმავლობაში ის სტაჟირებას გადიოდა ორ სხვა ანდერგრაუნდულ რეპერ ჯეი-ჰოუპთან და შუგასთან ერთად. 2013 წლის 13 ივნისს შედგა ნამ-ჯუნის დებიუტი, როგორც BTS-ის წევრის, სინგლით „No More Dream“, ალბომიდან „2 Cool 4 Skool“.
სქოლიო
კატეგორია:დაბადებული 1994 კატეგორია:სამხრეთ კორეელი მომღერლები კატეგორია:დაბადებული 12 სექტემბერი
ესპერანტინა (პიაუი)
ესპერანტინა (Esperantina) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 59 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 37 767 ადამიანს შეადგენდა, მოსახლეობის სიმჭიდროვე 41.45 კმ²-ზე. ფართობი 911 215 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
სევანის ეროვნული პარკი
სევანის ეროვნული პარკი (Սևան ազգային պարկ) — სომხეთის ერთ-ერთი დაცული ტერიტორია. ეროვნული პარკი სევანის ტბას და მის გარშემო ტერიტორიებს. ოფიციალურად სტატუსი მიიღო 1978 წელს. სევანის ეროვნულ პარკს გარემოს დაცვის სამინისტრო აკონტროლებს. თავის ფარგლებში ის მოიცავს კვლევით ცენტრს რომელიც ეკოსისტემებს, ასევე აწარმოებს კონსერვაციულ ღონისძიებებს. სევანზე თევზაობა რეგულირდება. სევანის ეროვნული პარკი ერთ-ერთია სომხეთის ორი ეროვნული პარკიდან (იხილეთ დილიჯანის ეროვნული პარკი).
ლიტერატურა
კატეგორია:სომხეთის ეროვნული პარკები
Ripple
2018 წლისთვის Ripple შედის ტოპ 10 კრიპტოვალუტაში საბაზო კაპიტალიზაციით.
2017 წელს Ripple-მ განაცხადა, რომ კომპანიები როგორიცაა American Express და Santander აპირებენ გამოიყენონ Ripple-ს პროტოკოლი გადარიცხვებისთვის ამერიკასა და ბრიტანეთს შორის, ხოლო რამდენიმე სამხრეთ კორეული და იაპონური ბანკები მას გამოიყენებენ საერთაშორისო გადარიცხვებისთვის.
სქოლიო
კატეგორია:კრიპტოვალუტები კატეგორია:ციფრული ვალუტები
ხუან გუაიდო
ხუან ხერარდო გუაიდო მარკესი (Juan Gerardo Guaidó Márquez; დ. 28 ივლისი, 1983, ლა-გუაირა, ვენესუელა) — ვენესუელელი ინჟინერი და პოლიტიკოსი, ვენესუელის ეროვნული ასამბლეის თავმჯდომარე 2019 წლის 5 იანვრიდან. პარტია „ხალხის ნების“ წევრი. ვარგასის შტატის ფედერალური დეპუტატი 2016 წლიდან.
ბიოგრაფია
2000 წელს მიიღო დიპლომი საშუალო განათლების დასრულების შესახებ. 2007 წელს მიიღო სამრეწველო ინჟინრის დიპლომი ანდერს ბელიოს კათოლიკურ უნივერსიტეტში. სწავლა განაგრძო ჯორჯ ვაშინგტონის უნივერსიტეტში.
მონაწილეობას იღებდა სტუდენტურ პოლიტიკურ მოძრაობებში. სხვა პოლიტიკურ მოღვაწეებთან ერთად, 2009 წელს გუაიდომ დააფუძნა პოლიტიკური პარტია „ხალხის სურვილი“.
2010 წლის საპარლამენტო არჩევნებზე აირჩიეს ალტერნატიულ ფედერალურ დეპუტატად, 2015 წლის არჩევნებზე მიღებული შედეგით კი ეროვნულ ასამბლეაში შევიდა.
2019 წლის 13 იანვარს SEBIN-ის სპეცსამსახურებმა დააკავეს, მაგრამ მალევე გაათავისუფლეს.
ჰყავს ცოლი და 1 ქალიშვილი.
საქართველოს პოზიცია
2019 წლის 24 იანვარს საქართველოს საგარეო საქმეთა სამინისტრომ ვენესუელას დროებით პრეზიდენტად ხუან გუაიდო აღიარა. მოგვიანებით, ამერიკის შეერთებულ შტატებში ვენესუელის ახალმა წარმომადგენელმა, გუსტავო ტარემ, ტელეკომპანია რუსთავი 2-თან ექსკლუზიურ ინტერვიუში დააფიქსირა გუაიდოს მთავრობის პოზიცია აფხაზეთისა და ცხინვალის რეგიონის ოკუპაციის აღიარებასთან დაკავშირებით. წარმომადგენლის განცხადებით, ხუან გუაიდო მზად არის, აფხაზეთისა და ცხინვალის რეგიონის დამოუკიდებლობის აღიარება გააუქმოს.
ჰოსტინგი
ჰოსტინგი (ინგლ. „hosting“) — სერვერზე ინფორმაციის განთავსებისათვის კომპიუტერული წარმოების შესახებ მომსახურება. ჩვეულებრივ ჰოსტინგი შედის საიტის მომსახურების პაკეტში როგორც მინიმუმ, იგულისხმება სერვერზე საიტის ფაილების განთავსება. მასში გაშვებულია ფაილების საჭიროებებისათვის აუცილებელი პროგრამული უზრუნველყოფა. როგორც წესი, მომსახურებაში უკვე შედის საფოსტო კორესპონდენციებისათვის წარმოდგენილი ადგილი, მონაცემთა ბაზები, ფაილთა საცავი სპეციალურად გამოყოფილ ფაილ–სერვერზე და ა.შ. შესაბამისი სერვისების ფუნქციონირებისათვის მხარდაჭერა.
მონაცემთა ბაზების, ფაილთა განთავსების, ელექტრონული ფოსტის და სხვა ჰოსტინგები შესაძლოა, წარმოდგენილი იყოს, როგორც დამოუკიდებელი მომსახურება ან შედიოდეს კომპლექსურ მომსახურებაში.
არსებობს სხვადასხვა ტიპის ჰოსტინგები. მაგ:
შინაარსით:
რესურსები ინტერნეტში
კატეგორია:ჰოსტინგი კატეგორია:საიტის მართვა
აზრი (ქუთაისი)
„აზრი“ — ქართული ყოველდღიური პოლიტიკური, სამეცნიერო და ლიტერატურული გაზეთი სოციალ-დემოკრატიული (მენშევიკური) მიმართულებისა. გამოდიოდა 1914 წელს ქუთაისში (პირველ ოცდაშვიდ ნომერს „ყოველდღიური გაზეთი“ ერქვა). გამოვიდა 94 ნომერი. რედაქტორ-გამომცემელი — ალექსანდრე ცერცვაძე. დაიხურა ადგილობრივი ხელისუფლების განკარგულებით.
ლიტერატურა
კატეგორია:ქართულენოვანი გაზეთები კატეგორია:საქართველოს გაზეთები
ამირან სვიმონიშვილი
ამირან (პაკო) სვიმონიშვილი (დ. 3 იანვარი, 1974, თბილისი — გ. 5 თებერვალი, 2014, იქვე) — ქართველი პოეტი, მთარგმნელი, გერმანისტი და პედაგოგი, მეექვსე საავტორო სკოლისა და ფილმების სტუდია „მიკროსტუდიის ჯგუფის“ დამფუძნებელი. მისი პირველი პოეტური კრებულია „მოვსულვარ ლანდი“ (1990). მისი შემოქმედება ითარგმნა გერმანულ, ჩერქეზულ და უკრაინულ ენებზე.
რესურსები ინტერნეტში
კატეგორია:დაბადებული 3 იანვარი კატეგორია:დაბადებული 1974 კატეგორია:თბილისში დაბადებულები კატეგორია:გარდაცვლილი 5 თებერვალი კატეგორია:გარდაცვლილი 2014 კატეგორია:ქართველი პოეტები კატეგორია:ქართველი გერმანისტები კატეგორია:ქართველი მთარგმნელები კატეგორია:ქართველი პედაგოგები
ნაპოლეონ ციბულსკი
ნაპოლეონ ნიკოდემ ციბულსკი (Napoleon Nikodem Cybulski; დ. 14 სექტემბერი, 1954, რუსეთის იმპერია — გ. 26 აპრილი, 1919, კრაკოვი, პოლონეთი) — პოლონელი ფიზიკოსი.
მოღვაწეობა
ციბულკის ცხოვრების ძირითადი ნაწილი დაკავშირებულია კრაკოვთან და იაგელონის უნივერსიტეტთან. მისი მეცნიერული მემკვიდრეობა შეადგება ასზე მეტი ნაშრომისაგან. ეს ნაშრომები თარგმნილია პოლონურ, ფრანგულ, რუსულ და გერმანულ ენებზე. მის ნაშრომებში ყველაზე საინტერესოა შემდეგი ფაქტი: ზოგიერთი ნაშრომი ციბულკიმ მიუძღვნა კუნთებში, ნერვებსა და ტვინის ქერქში მიმდინარე ელექტრულ მოვლენებს. ამ გამოკვლევებმა შექმნეს ბაზა შემდგომი პერიოდის ენცეფალოგრაფიისათვის.
ენცეფალოგრაფია იკვლევს თავის ტვინის ქერქის ბიოდენებს. ჯანმრთელ ადამიანში წონასწორობის მდგომარეობაში შესაძლებელია დაკვირვება განხორციელდეს თავის ტვინის ქერქში ელექტრული რხევების ორ ძირითად სახეზე: პირველი ეგრეთ წოდებული „ალფა“ რხევები, რომლებიც უფრო ძლიერად მჟღავნდება კეფისა და საფეთქლის არეში და მიილევა მხედველობითი და სმენითი შეგრძნებების აღქმისას, რაც ყურადღების გამახვილებასთან არის დაკავშირებული, ხოლო მეორე სახეა „ბეტა“ ტალღები, რომელიც უფრო ძლიერად მჟღავნდება შუბლის არეში. არსებობს სხვადასხვა ენცეფალოგრაფები, რომლებიც დიდი სიზუსტით ახდენენ მცირე ელექტრული დენების რეგისტაციას ადამიანის თავის ტვინის ქერქში.
ციბულსკიმ სწორედ მეცნიერების ამ მნიშვნელოვან დარგს (ენცეფალოგრაფიას) ჩაუყარა საფუძველი, რომელიც აერთიანებს ადამიანის ორგანიზმში მიმდინარე მოვლენებს სუსტი ელექტული რხევების მიღებუსა და ჩაწერის ტექნიკისაკენ. სწორედ ეს არის მისი ყველაზე დიდი დამსახურება.
იგი აგრეთვე იყო კრაკოვის ფსიქოლოგიის სკოლის დამფუძნებელი. აგრეთვე ციბულსკი 1891 წლის 31 ოქტომბრიდან გახდა „სასწავლო აკადემიის“ აქტიური წევრი. მის სტუდენტებს მიეკუთვნებიან: ადოლფ ბეკი, ვლადისლავ სიმონოვიჩი, ლეონ ვახოლოზი, ალექსანდრე როსნერი და სტანისლავ მაზიარსკი.
ციბულსკი არ ჰგავდა ისეთ მეცნიერებს, რომლთა ბიოგრაფიებიც სავსეა არაჩვეულებრივი ამბებით, რომლებიც ერთი დღის განმავლობაში იხვეჭენ სახელ, ხდებიან ცნობილები და იწვევენ მუდამ აღფრთოვანებას. იგი მუშაობდა სისტემატიურად, ყოველდღე, ყოველწუთს, შრომობდა მთელი თავისი სულით და გულით. მას გაჩერება უბრალოდ არ შეეძლო. 1916 წელს ციბულსკის დამბლის გამო მოუწია უარი ეთქვა პედაგოგობაზე. საქმის მიტოვების გამო იგი ღრმად უბედურ კაცად თვლიდა თავს. თუმცა ერთი წლის შემდგომ მან მაინც მოახერხა და დაუბრუნდა საყვარელ მეცადინეობებს. იგი თავის სამუშაოს სიკვდილის ბოლომდე ასრულებდა.
ნაპოლეონ ნიკომედ ციბულსკი გარდაიცვალა 1919 წლის 26 აპრილს, ინსულტის შედეგად რომელიც პროფესორს იაგელონის უნივერსიტეტში, ფიზიოლოგიის კათედრაზე დაემართა.
სქოლიო
კატეგორია:პოლონელი ფიზიკოსები
ნიკ ვუიჩიჩი
ნიკოლას ჯეიმზ „ნიკ“ ვუიჩიჩი (Nick Vujicic; Николас Џејмс Вујичић; დ. 4 დეკემბერი, 1982, მელბურნი, ავსტრალია) — ქრისტიანობის მქადაგებელი და მოტივაციური ორატორი, რომელიც დაიბადა ტეტრა-ამელიის სინდრომით. მძიმე ბავშვობა ჰქონდა, განიცდიდა მენტალურად, ემოციურად, ფიზიკურად, თუმცა საბოლოო ჯამში, შეეგუა ინვალიდობას და 17 წლის ასაკში დააარსა საკუთარი არაკომერციული ორგანიზაცია „Life Without Limbs“ („ცხოვრება კიდურების გარეშე“).
10 წლის ასაკში თვითმკვლელობა სცადა. იგი მთელ მსოფლიოში გამოდის მოტივაციური სიტყვებით, მისი გამოსვლები ფოკუსირებულია ინვალიდობაზე, იმედსა და ცხოვრების აზრის ძიებაზე. საუბრობს აგრეთვე თავის რწმენაზე და აღნიშნავს, რომ ღმერთი ცვლის ადამიანის გულს და ის თავის საქმეს აკეთებს, და, რომ ღმერთი დიდია, რამეთუ ადამიანს აძლევს შესაძლებლობას დაძლიოს ყველანაირი სირთულე. ნიკ ვუიჩიჩი დაიბადა ავსტრალიის ქალაქ მელბურნში, სერბი ემიგრანტების ოჯახში. ეთნიკურად იგი სერბი-ავსტრალიელია.
ნიკ ვუიჩიჩს აქვს მეტად იშვიათი დაავადება ტეტრა-ამელიის სინდრომის სახით, ხელები და ფეხები მას არ აქვს დაბადებიდან. ფიზიკური ნაკლულოვანების მიუხედავად, იგი ჯანმრთელი დაიბადა. ნაწილობრივ გააჩნდა ერთი ტერფი ორი შეზრდილი თითით. ქირურგიული ოპერაციის შემდეგ, რომელიც მიმართული იყო თითების გაყოფისაკენ, მისცა ბავშვს სიარულის, ცურაობის, სკეიტბორდზე და სერფინგის დაფაზე სრიალის, კომპიუტერთან მუშაობისა და წერის საშუალება. 21 წლის ასაკში დაამთავრა გრიფითის უნივერსიტეტი. მოგზაურობს მთელ მსოფლიოში და კონცენტრირებულია მოზარდების პრობლემების საკითხებზე. იძლევა ინტერვიუებს მსოფლიოს სხვადასხვა ტელეკომპანიებისათვის. იმყოფებოდა ხუთი კონტინენტის 60-მდე ქვეყანაში. მოტივაციური საუბრებით გამოდის TED-თან ერთად.
2005 წელს ნომინირებული იყო „წლის ახალგაზრდა ავსტრალიელის“ პრემიაზე. მისი პირველი წიგნი სახელწოდებით „Life Without Limits: Inspiration for a Ridiculously Good Life“ გამოქვეყნდა 2010 წელს Random House-ის მიერ. 2009 წელს მონაწილეობა მიიღო მოკლემეტრაჟიან დამოუკიდებელ ფილმში „პეპლის ცირკი“, რომელსაც გახდა Doorpost Film Project-ის მთავარი პრიზის გამარჯვებული. 2010 წელს ფილმმა Method Fest Independent Film Festival-ზე გაიმარჯვა კატეგორიებში: საუკეთესო მოკლემეტრაჟიანი ფილმი და საუკეთესო მამაკაცის როლი მოკლემეტრაჟიან ფილმში და საუკეთესო მოკლემეტრაჟიანი ფილმისთვის მიიღო მაყურებელთა სიმპათიის პრიზი; აგრეთვე Feel Good Film Festival-ზე მიიღო ჯილდო როგორც საუკეთესო მოკლემეტრაჟიანმა ფილმმა. 2012 წლის 12 თებერვალს ნიკ ვუიჩიჩი დაქორწინდა კანაე მიიაჰარაზე, ხოლო 2013 წლის 14 თებერვალს მათ შეეძინათ ვაჟი — კიესი ჯეიმზ ვუიჩიჩი.
რესურსები ინტერნეტში
კატეგორია:დაბადებული 4 დეკემბერი კატეგორია:დაბადებული 1982 კატეგორია:ავსტრალიელი მოტივაციური ორატორები კატეგორია:ქრისტიანობის მქადაგებლები
გაეროს უშიშროების საბჭოს რეზოლუცია 1255
გაეროს უშიშროების საბჭოს რეზოლუცია 1255 — რეზოლუცია მიღებული 1999 წლის 30 ივლისის ფარულ კენჭისყრაზე, საქართველოზე ადრე მიღებული რეზოლუციების დადასტურებისთანავე, მათ შორის 1999 წლის 1225 რეზოლუციით უშიშროების საბჭოს მიერ გაეროს მეთვალყურეთა მისიის საქართველოში 2000 წლის 31 იანვრამდე მანდატის გაგრძელება.
გაერომ მოუწოდა ქართულ და აფხაზურ მხარეებს მშვიდობიანი დიალოგისაკენ. ასევე სცნო არალეგიტიმურად და მიუღებლად აფხაზეთის მხარის მიერ დაგეგმილი საპრეზიდენტო არჩევნები და საკონსტიტუციო რეფერენდუმი.
ამავდროულად გაეროს უშიშროების საბჭოზე გამოითქვა ღრმა შეშფოთება ლტოლვილთა ლტოლვილთა დაბრუნების შეფერხებასთან დაკავშირებით და მოუწოდა აფხაზეთის მხარეს დაეწყოთ ლტოლვილების დაბრუნების პროცესი, საწყის ეტაპზე გალის რეგიონში. გაეროს უშიშროების საბჭოს მდივანმა კოფი ანანმა მოითხოვა სამთვიან ვადაში წარდგინებოდა ანგარიში აღნიშნული რეზოლუციის განხორციელებასთან დაკავშირებით.
რესურსები ინტერნეტში
01255 კატეგორია:აფხაზეთის კონფლიქტი კატეგორია:1999 წელი საქართველოში კატეგორია:1999 წელი აფხაზეთში კატეგორია:გაეროს უშიშროების საბჭოს რეზოლუციები აფხაზეთის შესახებ კატეგორია:გაეროს უშიშროების საბჭოს რეზოლუციები საქართველოს შესახებ
არიონეშტი
არიონეშტი (Arioneşti) — სოფელი მოლდოვაში, დონდუშენის რაიონში. მდებარეობს ზღვის დონიდან 241 მეტრზე. 2004 წლის მონაცემებით, მოსახლეობა 1 596 ადამიანს შეადგენდა.
რესურსები ინტერნეტში
კატეგორია:დონდუშენის რაიონის სოფლები
აფხაზეთის რესპუბლიკის რეფერენდუმი (1999)
საკონსტიტუციო რეფერენდუმი აფხაზეთის ტერიტორიაზე — გაიმართა 1999 წლის 3 ოქტომბერს, აფხაზეთის რესპუბლიკის პრეზიდენტის არჩევნების პარალელურად. რეფერენდუმის მიზანი იყო გაერკვიათ ემხრობოდა თუ არა მოსახლეობა 1994 წლის 26 ნოემბერს უმაღლესი საბჭოს მიერ მიღებულ გადაწყვეტილებას ახალი კონსტიტუციის შექმნის შესახებ. აღნიშნული რეფერენდუმის ჩატარება დაგმობილი იყო ქართული მხარის მიერ ისევე, როგორც ქართული მხარის მიერ ერთი თვის შემდეგ ჩატარებული რეფერენდუმი დაგმობილი აფხაზეთის მხარის მიერ
ისტორია
1999 წელს აფხაზეთში ჩატარებულ რეფერენდუმს წინ უსწრებდა, იმ მოსახლეობის დიდი ოდენობით იძულებით გაძევება, რომლებიც წარმოადგენდნენ აფხაზეთის ტერიტორიაზე მკვიდრ მოსახლეობას. მოსახლეობას, რომელთაც ჰქონდათ თანაბარი უფლება მიეღოთ მონაწილეობა ტერიტორიაზე რეფერენდუმის გამართვა არ გამართვის თაობაზე.
1991 წლის რეფერენდუმი
აფხაზეთის რესპუბლიკის მთავრობა, ეფუძნება რა აფხაზეთში ჩატარებულ 1991 წლის 17 მარტს ჩატარებულ საკავშირო რეფერენდუმს (სსრკ-ს შენარჩუნების თაობაზე), აცხადებს რომ აღნიშნული რეფერენდუმი წარმოადგენს იურიდიულ საფუძველს მიმდინარე წლის რეფერენდუმისა.
ამომრჩეველთა უმრავლესობის საარჩევნო ტერიტორიიდან გაძევება
ცნობილია რომ, კონფლიქტის შედეგად დაიღუპა 20,000-დან 30,000-მდე ეთნიკური ქართველი, ხოლო 250,000-ზე მეტი ადამიანი კი აფხაზეთიდან ლტოლვილი გახდა. კონფლიქტის განმავლობაში ორივე მხარის მიერ ჩადენილი იქნა უამრავი სამხედრო დანაშაული, მათ შორის ქართული მოსახლეობის ეთნიკური წმენდა. მოკლული იქნა 2,500-დან 4,000-მდე აფხაზი, 20,000 აფხაზი კი ლტოლვილად იქცა.
შესაბამისად, რეფერენდუმზე მონაწილეობა არ მიიღო საკმაოდ დიდმა ნაწილმა ამომრჩევლებისა.
გაეროს უშიშროების საბჭოს რეზოლუცია 1255
1999 წლის 30 ივლისს გაეროს უშიშროების საბჭოზე დაგმობილი იყო 1999 წლის 3 ოქტომბრის მოსალოდნელი რეფერენდუმიც და მისი შედეგებიც. გადაწყვეტილება ერთხმად (15 ხმა არცერთის წინააღმდეგ) მიღებულ იქნა შემდეგი ქვეყნების მიერ:
რეფერენდუმის შედეგები დათვლილი აფხაზური მხარის მიერ
აფხაზურმა მხარემ გადაწყვიტა რომ რეფერენდუმზე დაერეგისტრირებინათ მხოლოდ 219,534 ამომრჩეველი, ხოლო დევნილი მოსახლეობის აზრი, რომელიც ნათელი იყო მათ მიერ საპროტესტო აქციის შესაბამისად და შეადგენდა რამდენიმე ასეულ ათას ხმას არ გითვალისწინეს. შესაბამისად რეფერენდუმი ჩატარებულად გამოცხადდა რადაგნაც 219,534 ადამიანიდან გამოცხადდა 87.6%. თუ გავითვალისწინებთ ხმის უფლების მქონე იმ მოსახლეობის პოზიციასაც რომელიც საქართველოს ტერიტორიაზე იმყოფებოდა, მივიღებთ რომ რეფერენდუმმა საკმარისი ხმა ვერ დააგროვა რომ ჩატარებულად გამოცხადებულიყო.
საბოლოოდ, აფხაზურის დათვლებით რეფერენდუმში მონაწილეობა მიიღო, დარეგისტრირებული ამომრჩევლების 87.6%-მა, რომლიდანაც 97.7%-მა მხარი დაუჭირა, ხოლო 2.3 უარი განაცხადა. აფხაზეთის ტერიტორიაზე მცხოვრებმა ქართული ორიენტაციის მოსახლეობამ მონაწილეობაზე უარი განაცხადა.
გაეროს უმაღლესი საბჭოს 1255 რეზოლუციის თანახმად, ჩატარებულ რეფერენდუმს არ ესწრებოდა გაეროს არცერთი სადამკვივებო კომისია და სრულად ჩატარდა მხოლოდ აფხაზური მხარის მიერ. რეფერენდუმის გამოცხადებული შედეგები არ იქნა აღიარებული საერთაშორისო არენაზე.
სქოლიო
კატეგორია:1999 წლის რეფერენდუმები კატეგორია:აფხაზეთის კონფლიქტი
მგლინავა
მგლინავა (Certhia) — ფრინველთა გვარი მგლინავასებრთა ოჯახისა. მათი სხეულის სიგრძეა 13–15,5 სმ. ზურგი მორუხო-მურაა, ლაქებიანი, მუცელი თეთრი. აქვთ მაგარი ბრჭყალები. კუდის ბუმბულები უხეშია, აქვს ბასრი ბოლოები, რომლებსაც საკვების ძიებისას ხის ტანზე ძრომის დროს საყრდენად იყენებენ. იკვებებიან ობობებითა და მწერებით. ცნობილია 9 სახეობა. გავრცელებული არიან ევროპის, აზიის (სამხრეთით ჰიმალაიმდე), ჩრდილო-დასავლეთ აფრიკის, ამერიკის (ალასკიდან ნიკარაგუამდე) ტყეებში. საქართველოში გვხვდება 2 სახეობა: ჩვეულებრივი მგლინავა (Certhia familiaris) და მოკლეთითა ანუ ბაღის მგლინავა (Certhia brachydactyla). ბუდეს იკეთებენ ხის ქერქში ან ტანზე არსებულ ბზარებში. დებენ 4—7 კვერცხს. ჩვეულებრივ მხოლოდ დედალი კრუხობს 14–15 დღის განმავლობაში. ზამთარში მომთაბარეობენ.
სქოლიო
*
ბიბილოიანი იხვები
ბიბილოიანი იხვები (Sarkidiornis) — ფრინველთა გვარი იხვისებრთა ოჯახისა. როგორც წესი მოიცავს ერთ სახეობას, მაგრამ ბევრი მეცნიერი მასში ორ სახეობას აერთიანებს:
სქოლიო
კატეგორია:იხვისებრნი *
ნოვგოროდის წმინდა სოფიას საკათედრო ტაძარი
300px|მინიატიურა|წმინდა სოფიის საკათედრო ტძარი ნოვგოროდის წმინდა სოფიას საკათედრო ტაძარი — მთავარი მართლმადიდებლური საკათედრო ტაძარი დიდ ნოვგოროდში. აგებულია 1045-1050 წლებში. იგი რუსეთის ტერიტორიაზე ყველაზე ძველი ეკლესიაა, რომელიც აგებულია სლავების მიერ.
ისტორია
1045 წელს დიდი მთავარი იაროსლავ ბრძენი და დედოფალი ირინა კიევიდან ნოვგოროდში ჩავიდნენ შვილთან ვლადიმირთან, რათა საფუძველი ჩაეყარათ წმინდა სოფიას ტაძრისათვის. ტაძრის მშენებლობა 1050 წლამდე მიმდინარეობდა. ტაძარი ეპისკოპოსმა ლუკამ სავარაუდოდ 1050 ან 1052 წელს აკურთხა.
1922 წელს სსრკ-ს ხელისუფლების მიერ ეკლესიისათვის ქონების ჩამორთმევის შემდეგ ტაძარი გაძარცვეს. 1929 წელს დაიხურა და შენობაში გაიხსნა ანტირელიგიური მუზეუმი. ფაშისტური გერმანიის ოკუპაციის პერიოდში ტაძარი საკმაოდ დაზიანდა და გაიძარცვა. მეორე მსოფლიო ომის შემდეგ აღადგინეს.
1991 წელს გადაეცა რუსეთის მართლმადიდებელ ეკლესიას, და ამავე წლის 16 აგვისტოს პირადად ალქსი II-მ აკურთხა.
რესურსები ინტერნეტში
კატეგორია:რუსეთის ტაძრები
სომხეთის რესპუბლიკური პარტია
სომხეთის რესპუბლიკური პარტია (Հայաստանի Հանրապետական Կուսակցություն, ՀՀԿ) — პოლიტიკური პარტია სომხეთში, რომელიც დაარსდა 1990 წელს. პარტიას ჰყავს 140 000-ზე მეტი წევრი. 1999–2018 წლებში იყო მმართველი პარტია. . ამჟამად ეროვნულ კრებაში (პარლამენტში) წარმომადგენელი არ ჰყავს.
სქოლიო
კატეგორია:სომხეთის პოლიტიკური პარტიები
პასკალის სამკუთხედი
მათემატიკაში პასკალის სამკუთხედი ეწოდება ბინომური კოეფიციენტების სამკუთხა მასივს. გვხვდება ალბთობის თეორიაში, კომბინატორიკაში და ალგებრაში. აღმოსავლურ ქვეყნებში სამკუთხედის სახელი ფრანგი მეცნიერის, ბლეზ პასკალის სახელთანაა დაკავშირებული, იმის მიუხედავად რომ მის გამოჩენამდე ათობით საუკუნის წინაც არსებობდნენ მათემატიკოსები, რომლებიც ამ სამკუთხედს იკვლევდნენ.
მთავარი ფორმულა
ელემენტი სამკუთხედის მე-n მწკრივში და მე-k სვეტში ჩაიწერება როგორც
მაგალითად, 0 მწკივსა და 0 სვეტში მდებარე ელემენტი 1-ია, ასე რომ,
ამ უკანასკნელის გამოთვლა ხდება ფორმულით:
სადაც n ნებისმიერი არაუარყოფითი რიცხვია და. ეს ფორმულა პასკალის წესი ს სახელითაა ცნობილი.
პასკალის სამკუთხედს მაღალ განზომილებებშიც აქვს განზოგადებები, მაგალითად, არსებობს სამკუთხედის სამგანზომილებიანი ვარიანტი, რომელიც პასკალის პირამიდის ან პასკალის ტეტრაედრი ს სახელითაა ცნობილი
ისტორია
პასკალის სამკუთხედის ელემენტების დალაგების წესი პასკალამდეც გავრცელებული იყო, მაგრამ ის გახლდათ ინოვატორი ამ სამკუთხედის რიცხვების სხვადასხვა გამოყენებაში. მან თავისი აღმოჩენები გამოსცა ნაშრომში „Traité du triangle arithmétique“, რომელიც სამკუთხედისთვის მიძღვნილ პირველ ტრაქტატს წარმოადგენს.
პასკალამდე ამ სამკუთხედის შესწავლა ინდოეთში დაიწყეს. როგორც ჩანს, მათემატიკოსმა პინგალამ ჯერ კიდევ ძვ.წ მეორე საუკუნეში იცოდა ფორმულის შესახებ. ინდოელმა მათემატიკოსმა მაჰავირამ ბინომური კოეფიციენტების დაჯამების სხვა ფორმულა გამოიგონა  —. ეს ფორმულა უფრო ახლოა თანამედროვე ვარიანტთან, რომელიც ალბათობის თერიასა და კომბინატორიკაში გამოიყენება.
სპარსმა მათემატიკოსმა ალ-კარაჯიმ დაწერა წიგნი, რომელიც პირველად აღწერს ამ სამკუთხედის მოცემის წესს, რაც შემდეგ სხვა სპარსმა მათემატიკოსმა, ომარ ხაიამმა გაიმეორა. ამის გამო ირანში ეს სამკუთხედი ხაიამის სამკუთხედის სახელითაა ცნობილი.
იტალიაში ამ სამკუთხედს „ტარტალიას სამუკუთხედს“ უწოდებენ, ჩინეთში კი „იანგ ჰუის სამკუთხედს“.
ბინომური განზოგადება
პასკალის სამკუთხედი გვეხმარება ჯამის n-ური ხარისხის მოცემაში
მაგალითად:
მწკრივის ნომერია 2. მეორე მწკრივის სვეტებია (1, 2, 1)
ფორმულაშიც კოეფიციენტებად გვევლინებიან 1, 2 და 1.
ფორმულის განზოგადებული ვერსია:
კომბინატორიკა
პასკალის სამკუთხედს გამოყენება კომბინატორიკაშიც აქვს. განვიხილოთ მაგალითი, როდესაც გვინდა შევარჩიოთ k ელემენტიანი სიმრავლე n ელემენტიანი სიმრავლიდან. გამოითვლება ფორმულით:
ეს უკანასკნელი იგივეა რაც პასკალის სამკუთხედში მე-n მწკრივში და მე-k სვეტში მყოფი ელემენტის გამოსათვლელი ფორმულა.
სქოლიო
კატეგორია:კომბინატორიკა
ათაი (პოეტი)
ათაი — XV საუკუნის I ნახევრის უზბეკი პოეტი. დაიბადა ბალხში. მოღვაწეობდა სამარყანდში ულუღ-ბეგისა და მისი შვილის აბდ ალ-ლატიფის კარზე. წერდა ძველ უზბეკურ ენაზე (ჩაღათაურზე). მისი პოეტური მემკვიდრეობიდან მოღწეულია მხოლოდ ერთი დივანი (260 ღაზალი). ამ ღაზალებში ათაი პოეტურ მეტყველებას ორგანულად უკავშირებს აღმოსავლეთის მდიდარ ფოლკლორულ ტრადიციებს.
დეშ მიჰოკი
დეშიელ რეიმონდ (დეშ) მიჰოკი (Dashiell Raymond (Dash) Mihok; დ. 24 მაისი, 1974, ნიუ-იორკი) — ამერიკელი კინო და სატელევიზიო მსახიობი, რომელიც ყველაზე მეტად ცნობილია ტელესერიალში „რეი დონოვანი“ მონაწილეობით. მიჰოკს მონაწილეობა აქვს მიღებული ისეთ პროექტებში როგორებიცაა „რომეო + ჯულიატა“, „ზეგ“, „იდეალური შტორმი“, “წვრილი წითელი ხაზი“, „მე ვარ ლეგენდა“ და „იმედის სხივების კრებული“.
დაიბადა ნიუ-იორკში, მსახიოებების ანდრეა და რეიმონდ ტორნების ოჯახში. ბავშვობაში სწავლობდა ბრონქსის საშუალო სკოლაში, სადაც დაკავებული იყო ბეისბოლით.
სქოლიო
კატეგორია:დაბადებული 1974 კატეგორია:ამერიკელი მსახიობები კატეგორია:ამერიკელი ტელემსახიობები კატეგორია:დაბადებული 24 მაისი
ჟუაკინ-პირისი
ჟუაკინ-პირისი (Joaquim Pires) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 7 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 13 817 ადამიანს შეადგენდა, მოსახლეობის სიმჭიდროვე 18.68 კმ²-ზე. ფართობი 739 579 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
რეზა აბდი (დაბადებული 1996)
რეზა აბდი (დ. 11 მაისი, 1996) — ირანელი ფეხბურთელი. თამაშობს კლუბ „მაშინ საზში“, სპარსეთის ყურის პრო-ლიგაში, თავდამსხმელის პოზიციაზე.
რესურსები ინტერნეტში
|“دومین پیروزی تراکتورسازی در اردوی ترکیه :: ورزش س„
კატეგორია:დაბადებული 11 მაისი კატეგორია:დაბადებული 1996 კატეგორია:ტრაქტორის ფეხბურთელები კატეგორია:ირანელი ფეხბურთელები კატეგორია:მაშინ საზის ფეხბურთელები
ანა ავსტრიელი (1549-1580)
ანა ავსტრიელი (Anna von Österreich, Anna de Austria; დ. 2 ნოემბერი, 1549, ვალიადოლიდი, ესპანეთი — გ. 26 ოქტომბერი, 1580, ბადახოსი, ესპანეთი) — ჰაბსბურგთა დინასტიის წარმომადგენელი. საღვთო რომის იმპერატორ მაქსიმილიან II-ისა და მისი ცოლის, იმპერატრიცა მარია ესპანელის პირველი შვილი. თავდაპირველად დანიშნული იყო თავისსავე ბიძაშვილზე, ასტურიის პრინც დონ კარლოსზე, თუმცა მისი გარდაცვალების შემდეგ ანა კარლოსის მესამედ დაქვრივებულ მამას, ესპანეთის მეფე ფილიპე II-ს მიათხოვეს, რომელიც მას ღვიძლ ბიძად ერგებოდა. ათწლიანი ქორწინებიდან მათ ხუთი შვილი შეეძინათ, რომელთაგან მხოლოდ ერთმა, ფილიპე III- მ შეძლო სრულწლოვანებამდე მიღწევა და ესპანეთისა და პორტუგალიის ტახტზე ასვლა. ანა გარდაიცვალა 30 წლის ასაკში, პორტუგალიის ტახტისთვის მიმავალ გზაზე გრიპის ეპიდემიის დროს.
ბიოგრაფია
მარცხნივ|მინი|272x272პქ|ანა ავსტრიელი 1567 წელს
ადრეული წლები
ანა დაიბადა 1549 წლის 2 ნოემბერს ესპანეთის ქალაქ ვალიადოლიდში. იგი იყო ავსტრიის ერცჰერცოგ მაქსიმილიან II-ისა და მისი ცოლის, მარია ესპანელის პირველი შვილი. მამის ხაზით ბებია-ბაბუად ერგებოდნენ საღვთო რომის იმპერატორი და ავსტრიის ერცჰერცოგი ფერდინანდ I და მისი ცოლი, უნგრეთის, ხორვატიისა და ბოჰემიის დედოფალი ანა იაგელონი. ხოლო დედის ხაზით მისი ბებია-ბაბუა იყვნენ ესპანეთის მეფე და საღვთო რომის იმპერატორი კარლ V და მისი ცოლი, დედოფალი ისაბელ პორტუგალიელი. მისი მშობლები ამ დროს ახალი დაქორწინებულები იყვნენ და ჯერ კიდევ ესპანეთში ცხოვრობდნენ, თუმცა როცა ანა უკვე ოთხი წლის იყო, ისინი ვენაში გადავიდნენ. ანა მამის უსაყვარლესი შვილი იყო. ცნობილია, რომ მაქსიმილიანი ხშირად რამდენიმე საათის მანძილზე თამაშობდა ანასთან ერთად და ერთხელ უნგრეთის სამეფო საბჭოს შეხვედრაც კი გადაადებინათ მისი გაციების გამო. დედის მკაცრი მეთვალყურეობის ქვეშ, ერცჰერცოგინია ანამ ჭეშმარიტი კათოლიკური განათლება მიიღო, თუმცა მამის გავლენით იგი ლუთერანიზმის მიმართაც დიდი სიმპათიით იყო განწყობილი.
ქორწინება
მინი|374x374პქ|ანა ავსტრიელი ანა, როგორც საღვთო რომის იმპერატორ მაქსიმილიან II-ის უფროსი და საყვარელი ქალიშვილი, ევროპის ყველა სამეფო კარისათვის სასურველი სარძლო იყო. თუმცაღა მისი მშობლები მის მხოლოდ ესპანეთში გათხოვებაზე ფიქრობდნენ, რათა ესპანელ და ავსტრიელ ჰაბსბურგებს შორის არსებული ალიანსი და ნათესავობა კიდევ უფრო გაეღრმავებინათ. თავდაპირველად ანა და ნიშნეს მისსავე ბიძაშვილზე, ესპანეთის მეფე ფილიპე II-ის ერთადერთ ვაჟზე, ასტურიის პრინც დონ კარლოსზე. კარლოსი ფსიქიკურადაც და ფიზიკურადაც ძლიერ ავად იყო. მას კუზი ჰქონდა და გარდა ამისა ხშირად ავლენდა ხოლმე უსასტიკეს ნერვულ აშლილობებსაც. 1568 წელს კარლოსის გარდაცვალებით ზემოთ ხსენებული ნიშნობა ცხადია ჩაიშალა. ამავე წლის 3 ოქტომბერს მშობიარობას გადაჰყვა ფილიპე II-ის მესამე მეუღლე, დედოფალი ელიზაბეტ ვალუა, რომელმაც მკვდარი გოგონა დაბადა. ფილიპე აქამდე სულ სამჯერ იყო დაქორწინებული. პირველად თავის მამიდაშვილ მარია პორტუგალიელზე, რომელთანაც შეეძინა დონ კარლოსი, თუმცა მარია მის მშობიარობას გადაჰყვა და ფილიპე მეორედ დაქორწინდა ინგლისისა და ირლანდიის დედოფალ მერი I-ზე, რომელიც მალევე უნაყოფოდ დაიღუპა. ამის შემდეგ იგი მესამედ დაქორწინდა საფრანგეთის პრინცესა ელიზაბეტ ვალუაზე, რომელთანაც ცხრაწლიანი ქორწინებიდან მხოლოდ ორი გოგონა დარჩა მემკვიდრედ. აქედან გამომდინარე ფილიპეს აღარც ცოლი ჰყავდა და აღარც ვაჟი, რის გამოც მან მეოთხე ცოლის ძებნა დაიწყო. საბოლოო არჩევანი ფილიპემ თავის ღვიძლ დის შვილზე (ვინაიდან ანას დედა, მარია ესპანელი ფილიპეს ღვიძლი და იყო), ავსტრიის ერცჰერცოგინია ანა ავსტრიელზე შეაჩერა. ამ ქორწინებას ბევრი მეტოქე გამოუჩნდა, როგორებიც იყვნენ მაგალითად პაპი პიუს V, საფრანგეთის დედა-დედოფალი ეკატერინე მედიჩი, რომელსაც თავისი ვაჟის დაქორწინება სურდა ანაზე და ა.შ.
1569 წლის თებერვალში ანა და ფილიპე დაინიშნნენ, 1570 წლის მაისში კი ისინი მარიონეტული ქორწინებით დაქორწინდნენ. 1570 წლის შემოდგომაზე, ანა თავის ძმებთან — ალბერტთან და ვენეცელთან ერთად ავსტრიიდან ესპანეთისაკენ გაემგზავრა. გზად ანამ და მისმა ძმებმა ესპანეთის საკუთრებაში შემავალ ჰოლანდიაშიც შეიარეს. იქ ანამ გაიცნო ფლორის მონტიგანელი, მისი ძმა ჰორნის გრაფი და მათი მეგობრები, რომელთანაც ისინი ძალიან დაახლოვდნენ, თუმცა ისინი ერესისათვის სწორედ ესპანეთის მეფის ბრძანებით იყვნენ დაპატიმრებულები. ანა დაჰპირდათ, რომ როგორც კი ესპანეთის დედოფალი გახდებოდა მათ გაანთავისუფლებდათ, თუმცა სანამ მან მადრიდამდე ჩააღწია, ფილიპეს ბრძანებით ყველა მათგანი ჩამოახრჩეს.
ვინაიდან ამ პერიოდში საფრანგეთი კვლავ ჰაბსბურგთა მტერი სახელმწიფო იყო, ანა ჰოლანდიიდან ესპანეთამდე ზღვით უნდა ჩასულიყო, სადაც მას ინგლისის აკვატორიაში უნდა გაევლო. კეთილშობილმა ინგლისის დედოფალმა ელისაბედ I-მა ანას ინგლისელი ადმირალები — ჩარლზ ჰოვარდი და უილიამ უაინტერი გაუგზავნა, რომლებსაც ესპანეთის დედოფლის ესპანეთამდე მშვიდობით ჩაყვანა ჰქონდათ დავალებული.
3 ოქტომბერს ანა უკვე ესპანეთში იყო. 1570 წლის 16 ოქტომბერს ანა თავის მეუღლეს, მეფე ფილიპე II-ს შეხვდა და მაშინვე ფლორისის შეწყალება შესთხოვა, თუმცა ბედის ირონიით სწორედ ამ დღეს იყო დანიშნული მისი სიკვდილით დასჯა და მეფეს რომც მოესურვებინა ესპანეთიდან ჰოლანდიამე შიკრიკი ამ დროში მაინც ვერ ჩააღწევდა, რათა მისი განთავისუფლების ბრძანება მიეტანა.
ესპანეთის დედოფალი
მარცხნივ|მინი|დედოფალი ანა ავსტრიელი 1571 წელს ჩავიდა თუ არა დედოფალი ანა ესპანეთში, მას ფრეილინად დონა მარგარიტა დე კორდობა მიუჩინეს, რათა მისთვის ესპანური ტრადიციები და წეს-ჩვეულებები ესწავლებინა, რაც დედის წყალობით ისედაც მშვენივრად იცოდა. მარგარიტა მანამდე დედამისის, დედოფალ მარია ესპანელის ფრეილინა იყო, სანამ გათხოვდებოდა და ავსტრიაში გადასახლდებოდა. დედოფალი ანა ცნობილი იყო, როგორც გონებანათელი და მხიარული. მან შესძლო და ესპანეთის სამეფო კარზე არსებული საშინლად უარყოფითი აურა განმუხტა, რითაც თავის ხალხს მალევე შეაყვარა თავი, რასაც მის ქმარზე ვერ ვიტყვით. ფილიპეს თავისი გარდაცვლილი მესამე მეუღლე კვლავ გულის სიღრმემდე უყვარდა და ვერ ივიწყებდა მას, თუმცა ცხადია ანას პატივს სცემდა და მისი ერთგულიც იყო, თუმცა მას არასდროს ჰყვარებია იგი ისე, როგორც ელიზაბეტი უყვარდა. დედოფალი ძირითადად ხელსაქმით იყო დაკავებული, რაც კერვასა და ბაღების მოვლაში გამოიხატებოდა.
ასეა თუ ისე, ანასა და ფილიპეს ქორწინება მაინც ბედნიერი აღმოჩნდა. ფილიპეს მაინც უყვარდა იგი და გამუდმებით ცდილობდა გაეხარებინა. როგორც ჩანს ანას არ უჭირდა ადამიანებისათვის თავის შეყვარება.
უცხოელი დიპლომატების თქმით ესპანეთის მეფეს თავისი ახალგაზრდა მეუღლე უყვარდა. არ არსებობს არანაირი ცნობები, იმის შესახებ, რომ მათი ქორწინებისას ფილიპეს საყვარლები ჰყავდა. ანას ღრმა და დიდი პიროვნება ჰქონდა, რომელიც გათხოვების შემდეგ მთლიანად თავის საყვარელ მეუღლეს მიუძღვნა. მეფე ფილიპეს თავისი განრიგი ყოველთვის უმკაცრესად ჰქონდა გაწერილი და მასში ყველას თავისი დრო და ადგილი ეკავა. როგორც მეუღლეს, ფილიპე ანას კვირაში ორჯერ სტუმრობდა ხოლმე, თუმცა როგორც დის შვილს ყოველდღიურად ნახულობდა.
ეს ქორწინება, როგორც უკვე ვიცით ფილიპესათვის მეოთხე იყო, მაგრამ მამრობითი სქესის მემკვიდრე არ ჰყავდა, რაც ხანში შესვლასთან ერთად სულ უფრო აშინებდა მას. ფილიპემ ანაზე სწორედ ამიტომ იქორწინა, რომ მემკვიდრე დაეტოვებინა. 1571 წლიდან 1578 წლამდე ანამ ოთხი ვაჟი გააჩინა, რომელთაგან უფროსი სამი მცირეწლოვანი დაიღუპა და მხოლოდ მეოთხემ იცოცხლა სიბერემდე, რომელიც უკვე შემდეგში ფილიპე III გახდა. ანას ასევე ქორწინებით ორი გერი — ისაბელ კლარა ეუხენია და კატალინა მიკაელა ჰყავდა, რომელთაც დედა ადრეულ ასაკში დაკარგეს და დედობას დედინაცვალი ანა ავსტრიელი უწევდათ, რომელიც მათ მამიდაშვილადაც ერგებოდათ.
გარდაცვალებამდე რვა თვით ადრე, 1580 წლის 14 თებერვალს ანამ გოგონა გააჩინა, რომელსაც დედის პატივსაცემად მარია დაარქვა. მალევე მოვიდა ცნობა, რომ პორტუგალიის მეფე სებასტიან I უმემკვიდრეოდ დაიღუპა. ფილიპე სებასტიანის ბიძაც იყო და ამავდროულად დეიდაშვილიც, რის მიხედვითაც მან პორტუგალიის ტახტზე პრეტენზია განაცხადა და ლისაბონისაკენ დაიძრა ანასა და ჯართან ერთად. გზად, ქალაქ ბადახოსში ფილიპე გრიპის ეპიდემიით მძიმედ დაავადდა. მეუღლის მოვლისას კი ეს დაავადება თავად ანასაც გადაედო, მართალია ფილიპე გამოჯანმრთელდა და პორტუგალიის ტახტზეც ავიდა, თუმცა ანა ამას ვეღარ მოესწრო რადგან ბადახოსშივე, 1580 წლის 26 ოქტომბერს გარდაიცვალა 30 წლის ასაკში. ამის შემდეგ ფილიპეს ჰქონდა მცდელობა ინგლისის დედოფალ ელისაბედ I-ზე, ასევე ანას დებზე ელიზაბეთზე და მარგარეტზე დაქორწინებულიყო თუმცა არ გამოუვიდა და თვრამეტი წლის შემდეგ ფილტვის კიბოთი დაიღუპა, მეფე კი მათი ვაჟი ფილიპე III გახდა.
შვილები
მინი|261x261პქ|ანას პირველი შვილის დაბადება
წინაპრები
ანა ავსტრიელის წინაპრები
პარაზიტი (2019 წლის ფილმი)
პარაზიტი (기생충) — 2019 წლის სამხრეთ კორეული შავი კომედიის ჟანრის თრილერი, რომლის რეჟისორია ბონგ ჯუნ-ჰო. იგი ამასთანავე ჰან ჯინ-ვონთან ერთად ფილმის თანასცენარისტია. „პარაზიტი“ ღარიბი ოჯახის შესახებ მოგვითხრობს, რომლის წევრებიც მაღალკვალიფიციურ პროფესიონალებად თავის წარმოჩენის გზით შეძლებულ ოჯახში ახერხებენ დასაქმებას. ფილმში მთავარ როლებს ასრულებენ სონ კან ჰო, ლი სუნ კუნი, ჩო იო ჟონი, ჩოი ვუ შიკი, პარკ სო დამი, ჯან ჰაი ჯინი და ლი ჯუნ ინი.
„პარაზიტის“ პრემიერა 2019 წლის კანის კინოფესტივალზე შედგა, სადაც ის ოქროს პალმის რტოს მფლობელი პირველი სამხრეთ კორეული ფილმი გახდა. არაერთი კრიტიკოსი „პარაზიტს“ 2019 წლის საუკეთესო, ხოლო დეკადის ერთ-ერთ საუკეთესო ფილმად მიიჩნევს. Metacritic-ის ყველა დროის საუკეთესო ფილმების რეიტინგში „პარაზიტი“ 47-ე ადგილს იკავებს.
ოსკარის 92-ე დაჯილდოებაზე „პარაზიტმა“ საუკეთესო სურათის, საუკეთესო რეჟისორის, საუკეთესო ორიგინალური სცენარისა და საუკეთესო უცხოენოვანი ფილმის ნომინაციებში მოიპოვა გამარჯვება. „პარაზიტი“ პირველი არაინგლისურენოვანი ფილმია, რომელმაც საუკეთესო სურათის ნომინაციაში გაიმარჯვა. ამასთანავე „პარაზიტი“ მსოფლიოში მესამე ფილმია, რომელმაც ოსკარი საუკეთესო სურათისთვის და ოქროს პალმის რტო ერთდროულად მიიღო.
„პარაზიტმა“ BAFTA-ს დაჯილდოებაზე საუკეთესო არაინგლისურენოვანი ფილმის ნომინაციაში გაიმარჯვა. ფილმმა ასევე მიიღო ოქროს გლობუსი საუკეთესო უცხოენოვანი ფილმისთვის. „პარაზიტი“ პირველი უცხოენოვანი ფილმია, რომელმაც საუკეთესო სამსახიობო ანსამბლისთვის კინომსახიობთა გილდიის ჯილდო მიიღო,
თემები და ინტერპრეტაციები
„პარაზიტის“ მთავარი თემები კლასობრივი კონფლიქტი და სოციალური და ეკონომიკური უთანასწორობაა. კინოკრიტიკოსები და თავად ფილმის რეჟისორიც ფილმს გვიანი კაპიტალიზმის მიმართ რეაქციად მიიჩევენ.
კინოკრიტიკოსები „პარაზიტის“ თემებად კოლონიალიზმსა და იმპერიალიზმსაც მოიაზრებენ. ჯუ-ჰუნ პარკის მიხედვით, ფილმში წარმოჩენილია „კაპიტალისტური ეკონომიკური წესრიგი, რომელიც კორეაში კოლონიურმა ოკუპაციამ შემოიტანა“.
ფილმის დასასრულს გაჟღერებული სიმღერა სახელწოდებით „564 წელი“ კი-ვუს პერსონაჟს უკავშირდება, რომელიც სახლის შესაძენად თანხის გამომუშავებას ცდილობს. როგორც რეჟისორმა განაცხადა, სიმღერა ალეგორიულად გულისხმობს, რომ კი-ვუს სახლის შესაძენად საკმარისი თანხის გამოსამუშავებლად სწორედ 564 წელს დასჭირდება.
შემოსავალი
ფილმმა მსოფლიოს მასშტაბით ჯამში $264.4 მილიონი გამოიმუშავა, მათ შორის აშშ-სა და კანადაში $53.4 მილიონი, ხოლო სამხრეთ კორეაში $71.3 მილიონი. საიტის Deadline Hollywood გამოთვლებით, ფილმის წმინდა მოგება $46.2 მილიონს შეადგენს. „პარაზიტი“ ბონგისთვის პირველი ფილმია, რომელმაც მსოფლიოს მასშტაბით $100 მილიონზე მეტი გამოიმუშავა.
სამხრეთ კორაში „პარაზიტი“ კინოთეატრში 10 მილიონზე მეტმა ადამიანმა ნახა, რაც ქვეყნის მოსახლეობის დაახლოებით 20%-ს შეადგენს. „პარაზიტი“ სამხრეთ კორეაში წლის ყველაზე მაღალშემოსავლიანი ფილმი გახდა.
2020 წლის 5 თებერვალს „პარაზიტი“ ბოლო 15 წლის მანძილზე პირველი ფილმი გახდა, რომელიც იაპონიაში მილიონზე მეტმა მაყურებელმა ნახა.
ოსკარის დაჯილდოების შემდეგ ფილმის შემოსავალი აშშ-სა და კანადაში წინა კვირასთან შედარებით 234%-ით გაიზარდა. 2020 წლის თებერვალში „პარაზიტი“ გამოსვლის შემდეგ ავსტრალიაში პირველად მოექცა ყველაზე მაღალშემოსავლიანი ფილმების ათეულში და მეშვიდე ადგილი დაიკავა.
კრიტიკული გამოხმაურება
საიტზე Rotten Tomatoes „პარაზიტს“ 99%-იანი რეიტინგი აქვს. Metacritic-ზე ფილმი 100-დან 96 ქულითაა შეფასებული, რაც საყოველთაო აღიარებას გულისხმობს. ამავე საიტზე „პარაზიტი“ 2019 წლის საუკეთესო, ხოლო დეკადის მე-7 საუკეთესო ფილმად დასახელდა.
IndieWire-ის გამოკითხვაში, რომელშიც მონაწილეობა 300-ზე მეტმა კინოკრიტიკოსმა მიიღო, „პარაზიტი“ საუკეთესო ფილმის, საუკეთესო რეჟისურის, საუკეთესო სცენარისა და საუკეთესო უცხოენოვანი ფილმის კატეგორიებში პირველ ადგილზე დასახელდა.
სქოლიო
კატეგორია:2019 წლის ფილმები კატეგორია:ბონგ ჯუნ-ჰოს ფილმები კატეგორია:სამხრეთ კორეის ფილმები კატეგორია:ოქროს პალმის რტოს მფლობელი ფილმები
აზროვნების ექვსი ქუდი
აზროვნების ექვსი ქუდი — ედუარდ დე ბონოს მიერ შემუშავებული მეთოდი, რომელიც დაკავშირებულია პარალელური აზროვნების იდეასთან. ეს მეთოდი ჯგუფებს საშუალებას აძლევს, დაგეგმონ აზროვნების პროცესები დეტალური და შემაკავშირებელი გზით და უფრო ეფექტურად იფიქრონ ერთად.
2005 წელს ამ ინსტრუმენტს იყენებდნენ გაერთიანებული სამეფოს ინოვაციების სექტორში.
ძირითადი პრინციპები
მეთოდის წინაპირობაა ის, რომ ადამიანის ტვინი ფიქრობს სხვადასხვა ფორმით, რომელთა განზრახ გამოწვევა შეიძლება და, შესაბამისად, დაგეგმილია სტრუქტურულად, რაც საშუალებას მისცემს შეიმუშაოს ტაქტიკა კონკრეტულ საკითხებზე დასაფიქრებლად. დე ბონო განსაზღვრავს ექვს განსხვავებულ მიმართულებას, რომლების დახმარებითაც ტვინის გამოწვევა შეიძლება. თითოეული ამ მიმართულებით, ტვინი ამოიცნობს და ცნობიერ აზრს გამოიტანს განსახილველი საკითხების გარკვეულ ასპექტებიდან (მაგ. ინტუიცია, პესიმისტური განსჯა, ნეიტრალური ფაქტები). არცერთი ეს მიმართულება არ არის სავსებით ბუნებრივი აზროვნება, არამედ ის წარმოადგენს ჩვენი აზროვნების შედეგებს. ქუდები არ წარმოადგენს აზროვნების ბუნებრივ რეჟიმებს, ამიტომ თითოეული ქუდი უნდა იყოს გამოყენებული მხოლოდ შეზღუდული დროით. ასევე, ზოგი ფიქრობს, რომ ქუდების გამოყენება არაბუნებრივია, არასასიამოვნო ან თუნდაც კონტრპროდუქტიული და უკეთესი განსჯის საწინააღმდეგოდ არის მიმართული.
აზროვნების 6 ქუდი განისაზღვრება, როგორც ნეგატიური განსჯის საფუძველი და კრიტიკული აზროვნება.
ფერადი ქუდები მეტაფორებად გამოიყენება აზროვნების თითოეული მიმართულებისათვის. მიმართულებაზე გადასვლა სიმბოლურად ხასიათდება ფერადი ქუდის „დახურვის“ ფაქტით, სიტყვასიტყვით ან მეტაფორულად. წარმოსახვითი ქუდის, როგორც სააზროვნო მიმართულების სიმბოლოდ გამოყენების მეტაფორა, პირველად აღნიშნა დე ბონომ 1971 წელს თავის წიგნში „ლატერალური აზროვნება მენეჯმენტისთვის“, გონებრივი იერიშის სტრუქტურის აღწერისას. ეს მეტაფორები იძლევა აზროვნების მიმართულებების უფრო სრულყოფილ და დახვეწილ საშუალებას. აზროვნების ექვსი ქუდი მიუთითებს პრობლემებსა და მათი გადაწყვეტის შესახებ იდეაზე, რომელიც შეიძლება მოაზროვნეს გაუჩნდეს.
ანალოგიურად, „აზროვნების ხუთი ეტაპის“ მეთოდი - ინსტრუმენტების კომპლექტი, რომელიც შეესაბამება ექვსივე სააზროვნო ქუდს, - პირველად გამოჩნდა 1973 წელს:
სტრატეგიები და პროგრამები
იდენტიფიცირებული აზროვნების ექვსი რეჟიმის ორგანიზებისთვის შეიძლება შეიქმნას განსხვავებული პროგრამები. ეს არის ქუდების „დახურვის“ თანმიმდევრობა, რომელიც მოიცავს და აყალიბებს აზროვნების პროცესს მკაფიო მიზნისკენ. ხშირად საჭიროა მათი ადაპტირება ინდივიდუალური მიზნის შესაბამისად. ასევე, შეიძლება ჯგუფმა დაგეგმოს პირველი რამდენიმე ქუდის დახურვის პროგრამა, შემდეგ კი ფასილიტატორი დაინახავს, თუ რა არის სწორი გზა.
მიმდევრობები ყოველთვის იწყება და მთავრდება ლურჯი ქუდით. ჯგუფი თანხმდება, თუ როგორ იფიქრებენ, შემდეგ ფიქრობენ ქუდის შესაბამისად და აფასებენ ამ ნააზრევის შედეგებს, იღებენ გადაწყვეტილებას თუ რა უნდა გააკეთონ შემდეგ. თითოეული ქუდი, როგორც წესი, გამოიყენება დაახლოებით 2 წუთის განმავლობაში - თუმცა პროცესის დაწყებისას გავრცელებულია თეთრი ქუდის გაფართოებული სესია, ხოლო წითელი ქუდის გამოყენება რეკომენდებულია დაახლოებით 30 წამი და პრაქტიკაში ხშირად გამოიყენება ხმის მიცემის წერტილოვანი ფორმა.
გამოყენება
შეხვედრა შეიძლება დაიწყოს იქიდან, რომ ყველას დაიხურავს ლურჯ ქუდს, განიხილავს როგორ ჩატარდება შეხვედრა და ჩამოაყალიბებენ მიზნებსა და ამოცანებს. შემდეგ დისკუსია შეიძლება გადავიდეს აზროვნების წითელი ქუდის დახურვით, რათა შეგროვდეს მოსაზრებები და რეაქციები პრობლემასთან დაკავშირებით. ეს ფაზა ასევე შეიძლება გამოყენებულ იქნეს შეზღუდვების დასაწესებლად რეალური გადაწყვეტისთვის, მაგალითად, ვისზე იმოქმედებს პრობლემა ან/და გადაჭრის გზები. შემდეგ დისკუსია შეიძლება გადავიდეს ( ყვითელი, შემდეგ) მწვანე ქუდზე, იდეების და შესაძლო გადაწყვეტილებების ჩამოსაყალიბებლად. შემდეგ დისკუსია შეიძლება გაგრძელდეს აზროვნების თეთრი ქუდით ინფორმაციის შემუშავების ნაწილში და შავი ქუდით, რათა გაჟღერდეს კრიტიკა პრობლემის გადაწყვეტის  მიმართ.
სქოლიო
კატეგორია:განათლების ფსიქოლოგია კატეგორია:კრიტიკული აზროვნება
წაღკასარი
წაღკასარი (Ծաղկասար) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 990 მეტრზე. 2009 წლის მონაცემებით, მოსახლეობა 127 ადამიანს შეადგენდა, სიმჭიდროვე 26 ადამიანი კმ²-ზე. ფართობი 4.98 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
ბარაბოი (დონდუშენის რაიონი)
ბარაბოი (Baraboi) — სოფელი მოლდოვაში, დონდუშენის რაიონში. მდებარეობს ზღვის დონიდან 174 მეტრზე. 2004 წლის მონაცემებით, მოსახლეობა 3 354 ადამიანს შეადგენდა.
გურამ ჩალაგაშვილი
ზურაბ ხარატიშვილი (დ. 17 ოქტომბერი, 1977) — საქართველოს ცენტრალური საარჩევნო კომისიის თავმჯდომარე 2006 წლის თებერვლიდან 2007 წლის ოქტომბრამდე.
სქოლიო
კატეგორია:ცესკოს თავმჯდომარეები კატეგორია:დაბადებული 17 ოქტომბერი კატეგორია:დაბადებული 1977
ალტრანშტედტის ხელშეკრულება
ალტრანშტედტის ხელშეკრულება — დაიდო შვედეთის მეფეს კარლ XII-სა და საქსონიის და პოლონეთ-ლიტვის მეფეს ავგუსტ ძლიერს შორის. 1706 წლის 13 ოქტომბერს, ჩრდილოეთის ომის მიმდინარეობის პერიოდში, ავგუსტ ძლიერს მოუხდა, რომ შეეწყვიტა პრეტენზიები პოლონურ ტახტზე და რუსულ ალიანსზე.
წინარე ისტორია
კარლ XII-ის სასარგებლოდ, რომელმაც დაიკავა პოლონურ-ლიტვური თანამეგობრობის დიდი ნაწილი ჩრდილოეთის ომის მიმდინარეობის პერიოდში, 1705 წლის 4 ოქტომბერს, პოლონეთის მეფედ დაინიშნა სტანისლავ ლეშჩინსკი. თანამეგობრობის ფრაქცია ერთგული დარჩა საქსონიის კურფიურსტის ავგუსტ ძლიერის მიმართ, 1697 წლიდან პოლონეთის მეფე და რუსეთის მეფე პეტრე I დიდის მოკავშირე კარლ XII-ის წინააღმდეგ.
შედეგად პოლონეთის სამოქალაქო ომი არ წარიმართა მის სასარგებლოდ. მისი მცდელობა, რომ ხელახლა მიეღწია პოლონეთსა და ლიტვაზე კონტროლსათვის, კარლ XII-მა გროდნოს და კარლ გუსტავ რეინსკიოლდმა ფრაუშტადტის ბრძოლით ჩაშალეს. ეს ორივე 1706 წლის პირველ თვეებში მოხდა. როგორც ფრაუშტადტის შედეგი, საქსონიის საგრაფო პრაქტიკულად დაუცველი იყო. როცა კარლ XII-მა გააერთიანა ძალები რეინსკიოლდთან და გადავიდა სილესიის დასაკავებლად, მას წინააღმდეგობები არ შეხვედრია.
პირობები
ავგუსტ ძლიერმა დაამყარა მშვიდობა შვედეთის იმპერიასთან. მან უარი თქვა პოლონეთის გვირგვინზე, სტანისლავ ლეშჩინსკი აღიარა პოლონეთის მეფედ და მიულოცა კიდეც მას. ავგუსტის ალიანსი რუსეთთან, რომელიც გაფორმდა პრეობრაჟენსკის და ნარვის ხელშეკრულებებით, ბათილად გამოცხადდა. ავგუსტის ტყვეობაში ქვეშ მყოფი ყველა რუსი გადაეცა შვედეთის საპატიმროს. იოჰან ფატქული გამოაცხადეს კრიმინალად და ისიც გადაეცა შვედეთს, როგორც პატიმარი. ხელშეკრულება საიდუმლოდ დაიდო.